stanford-oval/wikipedia huggingface dataset:
פיג'טינג (תנועתיות עצבנית)
צעצועי פידג'ט > ספינר

ספינר (Fidget spinner) הוא צעצוע שלרוב מגיע בצורת ארבעה עיגולים היוצרים משולש מעוגל. הספינר מעוצב כמסב העשוי ממגוון של חומרים כגון נירוסטה, טיטניום, נחושת ופלסטיק.
הספינר הפך לצעצוע פופולרי ב-2017. הצעצוע נפוץ מאוד בקרב ילדי בית ספר מכל הגילאים.
הספינרים משווקים כמכשירים שיוכלים לסייע לריכוז ולהפגת מתחים.
צעצועי פידג'ט > כדור לחץ

כדור לחץ, המכונה גם "כדור מתח", "כדור להפגת מתחים" או "כדור עצבים" הוא צעצוע גמיש, לרוב קטן יחסית (בדרך כלל בקוטר של עד 7 ס"מ), אשר ניתן למחוץ ביד בעזרת מניפולציה שנעשית על ידי האצבעות. הוא מיועד לרוב כדי להקל על דחק ומתח בשרירים, או כדי להפעיל את שרירי היד. השפעתו של כדור הלחץ על שרירי כף היד דומה מאוד להשפעתם של כדורים סיניים שאוחזים בכף היד ומגלגלים אותם בין האצבעות.
מאחר שיש כעת צורות רבות לכדור זה שאינן-כדוריות, כדורים אלו ידועים באופן כללי כמסייעים בהפחתת מתחים ולחצים.
היבטים רפואיים ותועלת בריאותית

אורח חיים בלתי פעיל יכול לתרום לבריאות לקויה ולעלות את הסיכון להיווצרות של גורמי מוות שונים. עם זאת, עיסוק בפעילות גופנית לא בהכרח מספיק כדי להגן מפני סיכונים אלו. זאת משום שהתנהגויות נייחות כמו ישיבה, עלולות לפגוע בתוחלת החיים ללא קשר לרמת הפעילות של האדם.
למשל, ישיבה ממושכת ללא תנועה עלולה לגרום לבעיות בריאותיות כמו leg endothelial dysfunction. כלומר, ישיבה ממושכת יכולה לגרום לפגיעה באנדותל - רקמת התאים המרפדת את פני השטח הפנימיים של כלי הדם והלימפה ומגשרת בין תוכן הכלי לסביבתו.
עם זאת, נמצא שתנועות קטנות של הרגליים כמו אלו המאפיינות את התנועתיות העצבנית, יכולות למנוע נזקים מסוג זה, על ידי צמצום הירידה בזרימת הדם ומאמץ הגזירה במהלך הישיבה.
מעבר לכך, נמצא שפיגטינג יכול להוריד את הסיכון לתמותה באופן כללי עבור כל הגורמים המקושרים לישיבה ממושכת.
למעשה, באמצעות השקעה של אנרגיה נמוכה יחסית, תנועת אלו יכולות לתרום באופן משמעותי לשמירה על בריאותם של אנשים שנמצאים בתנוחה נייחת כמו ישיבה או עמידה למשך פרקי זמן ארוכים.
רכישה ופיתוח של מיומנויות

מיומנות היא יכולת נרכשת או כישרון לבצע פעולות מסוימות המיועדות להניב תוצר או תוצאה רצויה, באופן יעיל מבחינת משאבי זמן ואנרגיה. רכישת מיומנות היא תהליך של למידה המשתמר בזיכרון הפרוצדורלי.
ישנן מספר סוגים של מיומנויות. התפתחות המיומנויות המוטוריות מתחילה בינקות וכוללת את הפיתוח של המוטוריקה הגסה לצורך מיומנויות כגון ישיבה והליכה. במהלך הילדות מתפתחות מיומנויות מוטוריות עדינות יותר, אשר הולכות ומשתכללות עם ההתבגרות, למשל ציור, כתיבה, הקלדה עיוורת ועוד. זאת משום שרכישה של מיומנויות מוטוריות מתקדמות יותר מתאפשרת בהתאם לשלבי ההתפתחות הגופנית.
כמו כן, לחזרתיות ואימון יש חשיבות רבה עבור תהליך הרכישה של המיומנויות המוטוריות. בעקבות זאת ניתן להניח שעיסוק במניפולציות חזרתיות על עצמים, יכול להשפיע על השליטה המוטורית ועל הביצועים המוטוריים של האדם. משום שצעצועי פיג'ט מעודדים פעולה חזרתית, ייתכן שיוכלו לשמש ככלי מעניין ומהנה לפיתוח השליטה המוטורית והמוטוריקה העדינה.
ראו גם

שרבוט
ניהול לחצים
כדורים סיניים (פיזיותרפיה)
כדור גומי
קובייה הונגרית
סלינקי
הערות שוליים

1 2 3 4 5  Perrykkad, K., & Hohwy, J. (2020). Fidgeting as self-evidencing: A predictive processing account of non-goal-directed action. New Ideas in Psychology, 56, 100750.
↑  "The Measure of Fidget  Nature 32, 174–175 (1885)" (באנגלית).
↑   קייט מרפי, יש לכם הרגל תנועתי מסוים? מומחים מסבירים מה זה אומר עליכם, באתר הארץ, 19 באוקטובר 2017
↑  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
1 2  Farley, J., Risko, E., & Kingstone, A. (2013). Everyday attention and lecture retention: the effects of time, fidgeting, and mind wandering. Frontiers in psychology, 4, 619.
↑  American Psychiatric Association - APA, (2013). DIAGNOSTIC AND STATISTICAL MANUAL OF MENTAL DISORDERS, FIFTH EDITION - DSM 5.
↑  Tripp, G., & Wickens, J. R. (2009). Neurobiology of ADHD. Neuropharmacology, 57(7), 579-589
↑  Ramsay, J. R. (2010). CBT for adult ADHD: Adaptations and hypothesized mechanisms of change. Journal of Cognitive Psychotherapy, 24(1), 37-45.
↑  Ashinoff, B. K., & Abu-Akel, A. (2019). Hyperfocus: the forgotten frontier of attention. Psychological research, 1-19.
1 2 3 4 5 6 7 8 9  Cohen, E. J., Bravi, R., & Minciacchi, D. (2018). The effect of fidget spinners on fine motor control. Scientific reports, 8(1), 1-9.
↑  "Are fidget toys legitimately good for your brain, or pseudoscientific snake oil?".‏ Digital Trends. 8 במרץ 2017. בדיקה אחרונה ב-7 במאי 2017.
↑  "This bizarre 'fidget' toy can help you focus at work".‏ Mail Online. בדיקה אחרונה ב-16 באפריל 2017.
↑  "Fidget Cubes Awkward Relationship to Autistic Stimming".‏ 6 בפברואר 2017.
1 2  זהירות, ספינר: כל מה שצריך לדעת על הלהיט שכבש את הילדים, באתר הידברות
↑  "Stress Balls". Bongo (באנגלית אמריקאית). נבדק ב-2016-05-17.
↑  "2018 Physical Activity Guidelines Advisory Committee Scientific Report". 18 פבר' 2019. {{cite web}}:  (עזרה)
1 2 3  Hagger-Johnson, G., Gow, A. J., Burley, V., Greenwood, D., & Cade, J. E. (2016). Sitting time, fidgeting, and all-cause mortality in the UK women’s cohort study. American Journal of Preventive Medicine, 50(2), 154-160.
1 2  Morishima, T., Restaino, R. M., Walsh, L. K., Kanaley, J. A., Fadel, P. J., & Padilla, J. (2016). Prolonged sitting-induced leg endothelial dysfunction is prevented by fidgeting. American Journal of Physiology-Heart and Circulatory Physiology, 311(1), H177-H182.
מגוון צעצועים ועזרים שיכולים לשמש לתנועת הפיגטינג
צעצועי פיג'יט גאומטריים
קוביית פידג'ט שחורה עם לחצנים אדומים --
צעצוע ספינר בצבע כתום
כדורי לחץ כחולים
פסגת ראבנוגור

| --- | --- |
אין תמונה חופשית
 מידע כללי
 על שם:  Ravnogor 
 מיקום:  אזור הברית האנטארקטית,
 קואורדינטות:  65°09′22″S 61°51′23″W﻿ / ﻿65.1561°S 61.8564°W﻿ / -65.1561; -61.8564
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת ראבנוגור(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת ראבנוגור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ראבנוגור(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ראבנוגור
 
פסגת ראבנוגור (באנגלית: Ravnogor Peak; בבולגרית: връх Равногор)) היא פסגה סלעית, המכוסה בחלקה בקרח, בחוף אוסקר השני, בארץ גרהאם, שבאנטארקטיקה.
גובהה של הפסגה 850 מטרים מעל פני הים.
הפסגה ממוקמת בחלק הדרומי של רמת פוייברן, והיא הנקודה הגבוהה ביותר ברמה.
הפסגה ממוקמת 11.3 קילומטרים ממערב לגבעת וייטסייד; 15.15 קילומטרים צפונית-מערבית מנקודת פוין; 10.3 קילומטרים צפונית - צפונית מערבית מנקודת קונינו; 7.8 קילומטרים צפונית - מזרחית מנקודת דיראלו; 4.9 קילומטרים דרומית - דרום-מזרחית מפסגת סנט סאבה.
היסטוריה > מקור השם

הפסגה נקראת על שם הכפר רבנוגור שבדרום בולגריה.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9  מידע גאוגרפי והיסטורי
↑  מידע גאוגרפי על רמת פוייברן
פסגת ראהי

| --- | --- |
אין תמונה חופשית
 מידע כללי
 גובה:  1,830 מ' 
 מיקום:  אזור הברית האנטארקטית,
 קואורדינטות:  77°44′00″S 162°49′00″E﻿ / ﻿77.73333333°S 162.81666667°E﻿ / -77.73333333; 162.81666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ראהי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ראהי
 
פסגת ראהי (באנגלית: Rahi Peak) היא פסגה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.
גובהה של הפסגה 1,830 מטרים מעל פני הים.
הפסגה ממוקמת בין קרחון מואה וקרחון גולדמן.
היסטוריה > גילוי ומיפוי הפסגה

רכס גבעות קוקרי (ובהן גם פסגת ראהי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.
היסטוריה > מקור השם

שמה של הפסגה ניתן לה על ידי ועדת השמות הגאוגרפיים של ניו זילנד בשנת 1998.
משמעות המילה "ראהי" במאורית "גדול".
הערות שוליים

1 2 3 4 5  מידע היסטורי וגאוגרפי
1 2 3  מידע היסטורי על גבעות קוקרי
| גבעות קוקרי |
| --- | --- | --- |
| קרחונים | גולדמן • האוורד • מאר • מואה • קרסנט |  |
| קרקסים קרחוניים | אייגלאס |  |
| הרים | בארנס • ברירלי |  |
| פסגות | האלאם • ראהי • סנטינל |  |
| גבעות | יאנג |  |
פסגת קרדינל

ערך זה עוסק בפסגה במדינת וושינגטון שבארצות הברית. אם התכוונתם למשמעות אחרת, ראו .
| --- | --- |

 מידע כללי
 גובה:  2,618 מ' 
 מדינה:  ארצות הברית 
 מיקום:  וושינגטון, ארצות הבריתארצות הברית
 רכס הרים:  הרי צ'לאן 
 קואורדינטות:  48°06′10″N 120°36′47″W﻿ / ﻿48.1028°N 120.613°W﻿ / 48.1028; -120.613
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פסגת קרדינל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פסגת קרדינל(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט פסגת קרדינל(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט פסגת קרדינל
 
פסגת קרדינל (באנגלית: Cardinal Peak) היא פסגה בהרי צ'לאן - תת-רכס של רכס קסקייד במדינת וושינגטון שבארצות הברית.
הפסגה היא הגבוהה ביותר ברכס הרי צ'לאן - וגובהה 2,620 מטרים מעל פני הים; הפסגה היא הפסגה ה-49 בגובהה במדינת וושינגטון; הפסגה היא הפסגה ה-10,071 בגובהה בארצות הברית.
הפסגה מתנשאת לגובה של 630 מטרים מעל סביבתה; הפסגה היא הפסגה ה-132 בהתנשאותה במדינת וושינגטון.
הפסגה ממוקמת בשטח היער הלאומי ונאצ'י, בראש אגן הניקוז של נהר אנטיאט.
היסטוריה > מקור השם

שמה של הפסגה ניתן לה על ידי הסוקר אלברט הייל סילבסטר (Albert Hale Sylvester), אשר מיפה את האזור.
השם מתאר את היות ההר - הגבוה בהרי הסביבה.
"קרדינל" באנגלית - משמעו "עיקרי" או "מרכזי".
לקריאה נוספת

• Douglas Lorain, , P 138, 143
• Fred Beckey, , P 205
הערות שוליים

1 2 3 4  מידע גאוגרפי
↑  לפי הסקר הגאולוגי של ארצות הברית גובהה של הפסגה 2,615 מטרים מעל פני הים
1 2  מידע על גובה ההר
↑  לפי מקור אחר פסגת קרדינל היא הפסגה ה-68 בגובהה במדינת וושינגטון
פרנסיס לגאט צ'נטרי

| --- | --- |

 לידה:  7 באפריל 1781 שפילד, הממלכה המאוחדת 
 פטירה:  25 בנובמבר 1841 (בגיל 60) לונדון, הממלכה המאוחדת של בריטניה הגדולה ואירלנד 
 מקום קבורה:  בית הקברות הייגייט 
 תקופת הפעילות:  1802–1842 (כ־40 שנה) 
 תחום יצירה:  פיסול, אמנות חזותית 
 יצירות ידועות:  equestrian statue of George IV, The Sleeping Children, Statue of George Canning, Athens 
 פרסים והוקרה:  עמית החברה המלכותית  Knight Bachelor 
 בן או בת זוג:  Mary Ann Wale (23 בנובמבר 1809–?) 
 
פרנסיס לגאט צ'נטרי (באנגלית: Francis Leggatt Chantrey; ‏ 1781, שפילד – 1841, לונדון) היה פסל אנגלי מוביל של פסלי דיוקן בתקופת העוצרות.
ביוגרפיה

בהגיע צ'נטרי לגיל 12 נפטר אביו שהיה בעל משק, נגר וגלף עץ ואמו נישאה בשנית. צ'נטרי יזם את התמחותו אצל גלף עץ ומצפה בזהב בשם רמזי ואשר בביתו פגש את הצייר ומומחה המצוטינט ג'ון רפאל סמית'(אנ') שזיהה את כישרונו ונתן לו שיעורים בציור והציגו מאוחר יותר בפני פטרוני אמנות. צ'נטרי הצליח לבנות לעצמו סטודיו של אמן דיוקנאות.
צ'נטרי חילק את זמנו בין שפילד ולונדון שם למד באקדמיה המלכותית לאמנויות.
צ'נטרי נישא לבת דודתו ובעזרת הנדוניה כיסה את חובותיו והתבסס בלונדון.
בשנת 1814 ושוב בשנת 1815 ביקר במוזיאון הלובר והתרשם מעבודותיהם של טיציאן ורפאל.
בשנת 1819 ביקר ברומא שם פגש את ברטל תורוואלסן ואנטוניו קנובה.
בשנת 1828 הקים בית יציקה של פסלים בממדים גדולים. כולל פסלי רכוב.
גלריה

פסל רכוב של ג'ורג' הרביעי בכיכר טרפלגר
פסל ג'ורג' הרביעי באדינבורו
פסל של ג'ורג' וושינגטון בבית הממשל הישן של מדינת מסצ'וסטס בבוסטון במגזין הארפר'ס ויקלי
פסל של ג'ון דלטון במנצ'סטר
פסל של ויליאם פיט הבן באדינבורו
פסל רכוב של ארתור ולסלי, הדוכס הראשון מוולינגטון בחזית הבורסה בלונדון
פרוטומה של וולטר סקוט בנובה סקוטיה
פרוטומה של ג'ון רפאל סמית' מאת צ'נטרי במוזיאון ויקטוריה ואלברט
פרסי גות'הם

| --- | --- |
 תיאור:  ניתן לסרטים עצמאיים
 מיקום הטקס:  ניו יורק
 מדינה:  ארצות הברית 
 הגוף המעניק:  Independent Feature Project 
 תקופת הפרס:  1991–הווה (כ־33 שנים)
 gotham.ifp.org
 
פרסי הסרטים העצמאיים של גות'הם הם פרסי קולנוע אמריקאיים, המוענקים מדי שנה ליוצרים של סרטים עצמאיים בטקס המתקיים בעיר ניו יורק.
טקסים

| # | תאריך | מנחים |
| --- | --- | --- |
| 1 | 30 בספטמבר 1991 | צ'ארלס גרודין |
| 2 | 1992 | צ'ארלס גרודין |
| 3 | 28 בספטמבר 1993 | אריק בוגוסיאן |
| 4 | 20 בספטמבר 1994 | אריק בוגוסיאן |
| 5 | 19 בספטמבר 1995 | מייקל מור |
| 6 | 17 בספטמבר 1996 | מייקל מור |
| 7 | 16 בספטמבר 1997 | ג'ון סטיוארט |
| 8 | 23 בספטמבר 1998 | סטנלי טוצ'י |
| 9 | 22 בספטמבר 1999 | סנדרה ברנרד |
| 10 | 20 בספטמבר 2000 | ג'ייסון אלכסנדר |
| 11 | 1 באוקטובר 2001 | אנדי דיק |
| 12 | 26 בספטמבר 2002 | רוזי פרז ג'ון טורטורו |
| 13 | 22 בספטמבר 2003 | מייקל איאן בלאק |
| 14 | 1 בדצמבר 2004 | בוב בלבן |
| 15 | 30 בנובמבר 2005 | קירה סדג'וויק |
| 16 | 29 בנובמבר 2006 | דייוויד קרוס |
| 17 | 27 בנובמבר 2007 | שרה ג'ונס |
| 18 | 2 בדצמבר 2008 | אסיף מנדווי |
| 19 | 30 בנובמבר 2009 | קומאיל נאנג'יאני |
| 20 | 29 בנובמבר 2010 | פטרישה קלארקסון סטנלי טוצ'י |
| 21 | 28 בנובמבר 2011 | אידי פאלקו אוליבר פלאט |
| 22 | 26 בנובמבר 2012 | מייק בירביגליה |
| 23 | 2 בדצמבר 2013 | ניק קרול |
| 24 | 1 בדצמבר 2014 | אומה תורמן |
| 25 | 30 בנובמבר 2015 | אבי ג'ייקובסון אילנה גלזר |
| 26 | 28 בנובמבר 2016 | קיגן-מייקל קי |
| 27 | 27 בנובמבר 2017 | ג'ון קמרון מיטשל |
| 28 | 26 בנובמבר 2018 | ללא מנחה |
| 29 | 2 בדצמבר 2019 | ללא מנחה |
| 30 | 11 בינואר 2021 | ללא מנחה |
| 31 | 29 בנובמבר 2021 | ללא מנחה |
| 32 | 28 בנובמבר 2022 | ללא מנחה |
| 33 | 27 בנובמבר 2023 | ללא מנחה |
פרליגטור

| פרליגטור |
| --- | --- |
 
תקופה
קרטיקון עליון 96–70 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: Paralligatoridae
סוג:: פרליגטור
מינים
 Paralligator gradilifrons  Paralligator major
שם מדעי
 Paralligator

פרליגטור (שם מדעי: Paralligator; מילולית: "קרוב לאליגטור") הוא סוג זוחל דמוי-תנינאי גדול, אשר התקיים במשך הקרטיקון העליון של מונגוליה שלפני 96 עד 70 מיליון שנה מזמננו (במשך הקנומן עד המאסטריכט).
המאובנים של דמוי-תנינאי זה התגלו בתצורות ביאן שירן (אנ') ובתצורות נמגט (אנ') שבמונגוליה. הסוג תואר למדע בידי החוקר Konzhukova ב-1954 ונכללו בו 2 מינים: Paralligator gradilifrons ו-Paralligator major, כשבעבר נכללו בסוג גם המינים המוטלים בספק: Paralligator sungaricus ו-Paralligator ancestralis, שהתגלו בסין אך כיום שרידיהם נחשבים ללא מזוהים מספיק כדי להיכלל כעצמאיים.
הזוחל הגיע לאורך של 4 מטרים וככל הנראה היה טורף-על באזור מחייתו. מבנה לסתותיו היו עבות כשל אליגטור אך הגולגולת הייתה חסרת התמחות למארב תת-מיימי אמפיבי, כך שמניחים שהזוחל צד יצורים קשי שריון כסרטנים, צדפות וחלזונות ואולי גם גיוון בחולייתנים איטיים. סוג זה קרוב מאוד לשמוסוכוס מאותו אזור.
פריה (חתולה)

| --- | --- |

 לידה:  אפריל 2009 (גיל: 15) לונדון, הממלכה המאוחדת 
 מין:  חתול הבית
 גזע:  חתול טאבי
 זוויג:  נקבה
 בעלים:  ג'ורג' אוסבורן ומשפחתו
 ידועה בשל:  רודף העכברים הראשי של הקבינט
 תקופת הפעילות:  2012–2014 (כשנתיים)
 
פריה (באנגלית: Freya) היא חתולה הנמצאת בבעלותם של שר האוצר של בריטניה לשעבר ג'ורג' אוסבורן ומשפחתו. פריה שימשה כרודפת העכברים הראשית של הקבינט בין השנים 2012–2014.
ביוגרפיה > חייה המוקדמים

כשהייתה בת כמה חודשים נעלמה פריה מבית משפחת אוסבורן שבנוטינג היל. המשפחה חיפשה אחרי פריה, ולאחר שלא מצאו אותה, בני משפחת אוסבורן הניחו שהיא מתה. בשנת 2012 התבשרה פרנסס אוסבורן, בשיחת טלפון, שפריה נמצאה, ובני המשפחה החזירו אותה לביתם.
ביוגרפיה > רודפת העכברים הראשית של הקבינט

ב-16 בספטמבר 2012, כמה חודשים לאחר שהוחזרה לבית משפחת אוסבורן החלה פריה לשמש כרודפת העכברים הראשית של הקבינט לאחר שראש ממשלת בריטניה, דייוויד קמרון, ראה כי רודף העכברים לארי מתעלם מהעכברים במקום ללכוד אותם, ופיטר אותו. לאחר כשנתיים בתפקיד, בנובמבר 2014 פרשה פריה מתפקידה.
שמה

פריה הוא שמה של אלת האהבה במיתולוגיה הנורדית, שעל שמה גם קרוי יום שישי (אנגלית: Friday) בשפות רבות, כגון אנגלית וגרמנית.
ראו גם

פריה
רודף העכברים הראשי של הקבינט
לארי (חתול)
ג'ורג' אוסבורן
הערות שוליים

↑  מאז לארי חזר לשמש כרודף העכברים הראשי של הקבינט
↑  בנורדית עתיקה: Freyja
↑  ישנה מחלוקת האם יום שישי קרוי על שם פריה או על שם אלה בשם פריג, ויש חוקרים אשר סבורים, עקב הדמיון בשמות ובמאפיינים נוספים, כי מדובר למעשה באותה האלה
פרסי גילדת המפיקים של אמריקה

| --- | --- |
 מדינה:  ארצות הברית 
 הגוף המעניק:  גילדת המפיקים של אמריקה 
 תקופת הפרס:  1990–הווה (כ־34 שנים) 
 www.producersguild.org
 
פרסי גילדת המפיקים של אמריקה הושקו במקור בשנת 1990 על ידי גילדת המפיקים של אמריקה בתור פרסי לורל הזהב, שנוצרו על ידי גזבר PGA ג'ואל פרימן בתמיכת נשיא הגילדה לאונרד סטרן, במטרה לכבד את בעלי החזון שמפיקים ומוציאים לפועל סרטי קולנוע ומוצר טלוויזיה. את הטקס מנחה מדי שנה מנחה/מגיש מפורסם. בין המנחים לאורך השנים: מייקל דאגלס, רוברט גיום, ג'יימס ארל ג'ונס, ג'ק למון, שירלי מקליין, גארי מרשל, וולטר מתאו, רונלד רייגן, מרלו תומאס וטד טרנר.
טקסים

| # | תאריך | מיקום | סרט הקולנוע הטוב ביותר |
| --- | --- | --- | --- |
| 1 | 28 במרץ 1990 | מלון בוורלי וילשייר | הנהג של מיס דייזי |
| 2 | 5 במרץ 1991 | מלון בוורלי וילשייר | רוקד עם זאבים |
| 3 | 4 במרץ 1992 | מלון בוורלי וילשייר | שתיקת הכבשים |
| 4 | 3 במרץ 1993 | מלון בוורלי וילשייר | משחק הדמעות |
| 5 | 2 במרץ 1994 | מלון בוורלי וילשייר | רשימת שינדלר |
| 6 | 8 במרץ 1995 | מלון בוורלי וילשייר | פורסט גאמפ |
| 7 | 4 במרץ 1996 | מלון בוורלי וילשייר | אפולו 13 |
| 8 | 12 במרץ 1997 | מלון יוניברסל הילטון | הפצוע האנגלי |
| 9 | 3 במרץ 1998 | בוורלי הילטון | טיטניק |
| 10 | 3 במרץ 1999 | מלון סנצ'רי פלאזה | להציל את טוראי ריאן |
| 11 | 2 במרץ 2000 | מלון סנצ'רי פלאזה | אמריקן ביוטי |
| 12 | 3 במרץ 2001 | מלון סנצ'רי פלאזה | גלדיאטור |
| 13 | 3 במרץ 2002 | מלון סנצ'רי פלאזה | מולין רוז' |
| 14 | 2 במרץ 2003 | מלון סנצ'רי פלאזה | שיקגו |
| 15 | 17 בינואר 2004 | מלון סנצ'רי פלאזה | שר הטבעות: שיבת המלך |
| 16 | 22 בינואר 2005 | אולפני קלבר | הטייס |
| 17 | 22 בינואר 2006 | מלון יוניברסל הילטון | הר ברוקבק |
| 18 | 20 בינואר 2007 | מלון סנצ'רי פלאזה | מיס סנשיין הקטנה |
| 19 | 2 בפברואר 2008 | בוורלי הילטון | ארץ קשוחה |
| 20 | 24 בינואר 2009 | הוליווד פלדיום | נער החידות ממומביי |
| 21 | 24 בינואר 2010 | הוליווד פלדיום | מטען הכאב |
| 22 | 22 בינואר 2011 | בוורלי הילטון | נאום המלך |
| 23 | 21 בינואר 2012 | בוורלי הילטון | הארטיסט |
| 24 | 26 בינואר 2013 | בוורלי הילטון | ארגו |
| 25 | 19 בינואר 2014 | בוורלי הילטון | 12 שנים של עבדות וכוח משיכה |
| 26 | 24 בינואר 2015 | מלון סנצ'רי פלאזה | בירדמן |
| 27 | בינואר 23, 2016 | מלון סנצ'רי פלאזה | מכונת הכסף |
| 28 | בינואר 28, 2017 | בוורלי הילטון | לה לה לנד |
| 29 | 20 בינואר 2018 | בוורלי הילטון | צורת המים |
| 30 | 19 בינואר 2019 | בוורלי הילטון | הספר הירוק |
| 31 | 18 בינואר 2020 | הוליווד פלדיום | 1917 |
| 31 | 24 במרץ 2021 | טקס וירטואלי | ארץ נוודים |
| 33 | 19 במרץ 2022 | מלון סנצ'רי פלאזה | CODA |
| 34 | 25 בפברואר 2023 | בוורלי הילטון | הכול בכל מקום בבת אחת |
| 35 | 25 בפברואר 2024 | מלון סנצ'רי פלאזה | אופנהיימר |
פוליטיקה של בוסניה והרצגובינה

צורת הממשל של בוסניה והרצגובינה היא רפובליקה  דמוקרטית פדרלית ייצוגית. הרשות המבצעת של המדינה נקראת מועצת השרים המורכבת מקואליציה שבראשה עומד ראש הממשלה. האספה הפרלמנטרית מבקרת את הממשלה ובתי הנבחרים של הישויות השונות.
המערכת המשפטית היא עצמאית ונפרדת משאר הרשויות. מערכת השלטון נוסדה בהסכם דייטון שנחתם ב 14 בדצמבר 1995 המעניק לבוסניה והרצגובינה חסות בינלאומית, על פי אותו הסכם הוקם משרד מיוחד הנקרא משרד הנציג הגבוה (OHR) שבראשו עומד הנציג הגבוה תפקידו העיקרי הוא לקדם ממשל דמוקרטי, יציב ורב אתני. הסכם זה נותן לכל שלוש הקבוצות האתניות השונות יצוג וכוח שווה. מבחינה מנהלית מחולקת המדינה לשתי ישויות עצמאיות רפובליקה סרפסקה (שהיא הישות העצמאית של הסרבים) והפדרציה של בוסניה והרצגובינה (שמורכבת מפדרציה של הבוסנים והקרואטים). וכן מחוז ברצ'קו שהוא מחוז עצמאי שלא שייך לאחת מן הישויות.
הרשות המבצעת

יושב ראש של הנשיאות נבחר משלושת הנשיאים (הבוסני, הסרבי והקרואטי) המכהנים בתפקיד הנשיא. הנשיאים נבחרים לכהונה בת ארבע שנים ומתחלפים כל שמונה חודשים בתפקיד הביצועי עד גמר הכהונה.
הנשיאים נבחרים כל אחד על ידי הקהילתו שלו הנשיא הסרבי נבחר על ידי רפובליקה סרפסקה והנשיאים הבוסני והקרואטי נבחרים על ידי הפדרציה של בוסניה והרצגובינה. הנשיא הוא ראש המדינה אך תפקידיו העיקרים הם ניהול מדניות החוץ והצעת התקציב.
יושב ראש (ראש הממשלה) והשרים של מועצת השרים ממונה על ידי הנשיא ומאושר על ידי בית הנבחרים. המועצה אחראית על קביעת מדיניות פנים וחוץ, ביצוע החלטות ואחראית גם על יחסי הישויות השונות. לכל אחת מן הישויות ישנה ממשלה משלה שעוסקת במדניות הפנים שלה.
התפקידים העיקרים בממשל:
הנציג הגבוה.
הנשיאות.
יושב ראש של מועצת השרים.
ראש הממשלה של הפדרציה של בוסניה והרצגובינה.
נשיא רפובליקה סרפסקה.
ראש הממשלה של רפובליקה סרפסקה.
המפקח בינלאומי של מחוז ברקו.
ראש עיריית ברקו.
הרשות המחוקקת

אספת הפרלמנט (Parlamentarna skupština) היא בית הנבחרים הפדרלי של בוסניה והרצגובינה המחולקת לשני בתים.
בית העמים (Dom naroda)
בית הנבחרים (Predstavnički dom/Zastupnički dom)
התפקידים העיקרים של אספת הפרלמנט הם:
לאשר את התקציב של בוסניה והרצגובינה.
להחליט ולאשר חוזים והסכמים.
לבוסניה והרצגובינה אין תאריך קבוע לבחירות למרות שהבחירות נערכות כל ארבע שנים.
 הבחירות האחרונות נערכו ב-2 באוקטובר 2022.
הרשות המחוקקת > בית העמים

בית העמים כולל 15 חברים (5 בוסנים, 5 סרבים ו 5 קרואטים) המכהנים לתקופה בת שנתיים, הנציגים הבוסנים והקרואטים נבחרים על ידי בית העמים של הפדרציה של בוסניה והרצגובינה והנציגים הסרבים נבחרים על ידי מועצת העמים של רפובליקה סרפסקה.
הרשות המחוקקת > בית הנבחרים

בית הנבחרים מכיל 42 חברים (14 בוסנים, 14 סרבים ו 14 קרואטים) המכהנים כארבע שנים בתפקיד, הנציגים הבוסנים והקרואטים נבחרים על ידי בית הנבחרים של הפדרציה של בוסניה והרצגובינה והנציגים הסרבים נבחרים על ידי האספה הלאומית של רפובליקה סרפסקה.
הרשות המחוקקת > בתי הנבחרים של הישויות

הפרלמנט של רפובליקה סרפסקה מורכב משני בתים:
מועצת העמים (הבית העליון) המונה כ 28 חברים שמונה סרבים, שמונה בוסנים, שמונה קרואטים ו 4 אחרים.
האספה הלאומית (הבית התחתון) עם 83 חברים הנבחרים לכהונה בת ארבע שנים.
הפרלמנט הפדרלי של הפדרציה של בוסניה והרצגובינה מורכב משני בתים:
בית העמים (הבית העליון) המונה כ 58 מושבים 17 בוסנים, 17 קרואטים, 17 סרבים ו 7 אחרים הנבחרים לכהונה בת ארבע שנים.
בית הנבחרים (הבית התחתון) המונה 98 מושבים הנבחרים לכהונה של ארבע שנים.
בחירות ומפלגות

לבוסניה והרצגובינה יש מערכת רב מפלגתית, חלק מהמפלגות הם 'רב אתניות' וחלק מפלגות אתניות (סקטורליות).
רשימת המפלגות:
| --- | --- |
 מפלגות רב אתניות: מפלגת בוסניה והרצגובינה. המפלגה הסוציאל-דמוקרטית של בוסניה והרצגובינה. מפלגת הבוסנים. מפלגת האזרחים הדמוקרטית. המפלגה הליברלית הדמוקרטית (בוסניה והרצגובינה). מפלגת הגמלאים של בוסניה והרצגובינה. מפלגות קרואטיות. נוצרים דמוקרטים (בוסניה והרצגובינה). האיחוד הדמוקרטי הקרואטי של בוסניה והרצגובינה. האיחוד הנוצרי-דמוקרטי הקרואטי של בוסניה והרצגובינה. המפלגה הקרואטית לזכויות (בוסניה והרצגובינה). בלוק הימין הקרואטי. הבלוק הכלכלי. מפלגת היוזמה הקרואטית החדשה. מפלגת האיכרים הקרואטית.:  מפלגות בוסניות. מפלגת הפעולה הדמוקרטית. הקהילה העממית הדמוקרטית. מפלגת הבוסנים-הרצגובינים הפטריוטית. מפלגות סרביות. המפלגה הדמוקרטית הסרבית (בוסניה והרצגובינה). המפלגה לקידום דמוקרטי. המפלגה הדמוקרטית של רפובליקה סרפסקה. הברית הדמוקרטית העממית. מפלגת הגמלאים של רפובליקה סרפסקה. הברית העממית הסרבית של רפובליקה סרפסקה. המפלגה הרדיקלית הסרבית של רפובליקה סרפסקה. המפלגה הסוציאליסטית של רפוסליקת סרפסקה. הליגה העממית לתקומה. איחוד הסוציאל-דמוקרטים העצמאית.
שיטת המשטר בבוסניה והרצגובינה היא דמוקרטית, בה נערכים כל ארבע שנים בחירות. תוצאות הבחירות האחרונות שנערכו ב 5 באוקטובר 2002 לבית הנבחרים של בוסניה והרצגובינה.
| מפלגות |  % | מושבים |
| --- | --- | --- |
| מפלגת הפעולה הדמוקרטית | 21.9 | 10 |
| המפלגה הדמוקרטית הסרבית (בוסניה והרצגובינה) | 14.0 | 5 |
| מפלגת בוסניה והרצגובינה | 10.5 | 6 |
| המפלגה הסוציאל-דמוקרטית של בוסניה והרצגובינה | 10.4 | 4 |
| איחוד הסוציאל-דמוקרטים העצמאית | 9.8 | 3 |
| רשימה משותפת האיחוד הדמוקרטי הקרואטי של בוסניה והרצגובינה  האיחוד הנוצרי-דמוקרטי הקרואטי של בוסניה והרצגובינה | 9.5 | 5 |
| המפלגה לקידום דמוקרטי | 4.6 | 2 |
| המפלגה הסוציאליסטית של רפובליקה סרפסקה | 1.9 | 1 |
| מפלגת הבוסנים | 1.5 | 1 |
| מפלגת הגמלאים של בוסניה והרצגובינה | 1.4 | 1 |
| הברית הדמוקרטית העממית | 1.4 | 1 |
| הקהילה העממית הדמוקרטית | 1.4 | 1 |
| היוזמה הקרואטית החדשה | 1.4 | 1 |
| הבלוק הכלכלי | 1.3 | 1 |
| סך הכול אנשים שהצביעו | 53.9% | 42 |
הרשות השופטת > בית המשפט התחוקתי

בית המשפט התחוקתי של בוסניה והרצגובינה הוא בית המשפט העליון, והערכה הסופית. הוא מורכב מתשעה חברים: ארבעה נבחרים על ידי בית הנבחרים של הפדרציה של בוסניה והרצגובינה, שניים נבחרים על ידי האספה הלאומית של רפובליקה סרפסקה ושלושה נבחרים על ידי נשיא בית המשפט האירופאי לזכויות אדם לאחר התייעצות עם הנשיא.